**Podaci vezani uz natječaj za prijam u službu u Jedinstveni upravni odjel na neodređeno vrijeme na radno mjesto:**  
  
**Voditelj Odsjeka za upravljanje i održavanje komunalne infrastrukture, javnih i društvenih objekata, zaštitu okoliša, gospodarenje otpadom i poslove komunalnih djelatnosti - 1 izvršitelj**  
  
Natječaj je objavljen u „Narodnim novinama“ broj 41/20 od 3. travnja 2020. godine  
  
**Opis poslova:**

1. rukovodi radom Odsjeka, osigurava zakonit rad i brine za izvršavanje radnih zadataka i obveza odsjeka, osigurava i nadzire izvršavanje odluka, zaključaka i drugih akata općinskih tijela iz svoje nadležnosti
2. izrađuje prijedlog programa rada, financijskog plana te izvješće o radu odsjeka, brine o stručnom osposobljavanju i usavršavanju službenika i namještenika odsjeka, organizira zamjenu i raspored poslova u odsjeku u slučaju odsutnosti službenika, povećanja opsega poslova ili nepredviđenih poslova, predlaže plan godišnjih odmora i plan prijma za odsjek u svojoj nadležnosti, vodi postupak zbog povrede službene dužnosti
3. sastavlja prijedlog plana nabave odsjeka, priprema dokumentaciju za provođenje postupaka javne nabave (tehničke specifikacije, troškovnik, kriteriji za odabir i uvjeti izvršenja ugovora), provodi postupak jednostavne nabave za potrebe odsjeka, sastavlja prijedloge ugovora temeljem provedenih postupaka nabave u okviru nadležnosti odsjeka te prati njihovu realizaciju
4. vodi i organizira sve poslove u vezi upravljanja i održavanja građevina i uređaja komunalne infrastrukture te javnih i društvenih objekata
5. vodi i organizira sve poslove u vezi s izradom, praćenjem izrade, te donošenjem dokumenata iz područja zaštite okoliša i gospodarenja otpadom te vodi njihovu evidenciju, planira, organizira i provodi poslove i sustave iz područja zaštite okoliša i gospodarenja otpadom
6. vodi poslove vezano uz zaštitu prostora, civilnu zaštitu, protupožarnu zaštitu objekata, okoliša i infrastrukture, vodi poslove praćenja vatrogasne djelatnosti na području općine te praćenje rada i financiranja DVD Halubjan-a; vodi poslove zaštite na radu za potrebe općine
7. vodi i organizira poslove iz nadležnosti Zakona o komunalnom gospodarstvu te ostalih komunalnih djelatnosti iz nadležnosti odsjeka
8. vodi poslove izrade prijedloga programa rada, planova održavanja, financijskog plana te izvješća o radu odsjeka i drugih izvješća iz nadležnosti odsjeka
9. predlaže smjernice za izradu, organizira poslove u vezi izrade i sudjeluje u izradi prijedloga akata iz svoje nadležnosti
10. vodi poslove komunalnog i prometnog redarstva te vodi poslove planiranja i uređenja prometa i prometa u mirovanju te vodi poslove javnog prijevoza putnika na području Općine Viškovo
11. obavlja poslove organizacije i sudjelovanja u manifestacijama
12. vodi i organizira poslove vezane uz ažuriranja stanja u prostoru, formiranja baza komunalnih podataka i GIS bazama podataka, predlaže smjernice za upravljanje bazama podataka
13. vodi poslove praćenja rada i koordinacije s komunalnim i trgovačkim društvima iz djelokruga rada odsjeka (KD Viškovo, KD Čistoća, KD Autotrolej i trgovačkim društvom Ekoplus), surađuje pri izradi planova poslovanja, praćenju realizacije po planovima, planira poboljšanje komunalnih usluga
14. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti, po potrebi sudjeluje u radu općinskih radnih tijela u okviru svoje nadležnosti te izvršava naloge pročelnika koji se odnose na službu

**Osnovna bruto plaća: 15.819,06 kn**

Provjera znanja i sposobnosti obuhvaća:

1. pisano testiranje,

2. provjeru rada na računalu i

3. intervju

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz natječaja biti će pozvani na pisano testiranje i provjeru rada na računalu putem e-maila navedenog na prijavi na natječaj.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada biti će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka, gradnje i prostornog uređenja te područja komunalnog gospodarstva.

Pravni i drugi izvori provjere znanja:

Zakon o gradnji (Narodne novine br. 153/13, 20/17, 39/19, 125/19),

Zakon o prostornom uređenju (Narodne novine br. 153/13, 65/17, 114/18, 39/19, 98/19),

Zakon o komunalnom gospodarstvu (Narodne novine br. 68/18, 110/18),

Zakon o općem upravnom postupku (Narodne novine br. 47/09),

Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19),

Uredba o uredskom poslovanju (Narodne novine br. 07/09),

Zakon o zaštiti na radu (Narodne novine br. 71/14, 118/14, 154/14 , 94/18, 96/18)

Zakon o zaštiti od požara (Narodne novine br. 92/10)

Zakon o sustavu civilne zaštite (Narodne novine br. 82/15, 118/18)

Zakon o zaštiti okoliša (Narodne novine br. 80/13, 153/13, 78/15, 12/18, 118/18)

Zakon o održivom gospodarenju otpadom (Narodne novine br. 94/13, 73/17, 14/19, 98/19)

Zakon o javnoj nabavi (Narodne novine br.120/16)

Pravilnik o provedbi postupka javne nabave (Službene novine Općine Viškovo br. 4/17)

Odluka o komunalnom redu (Službene novine Općine Viškovo br. 14/19)

Zakon o zakupu i kupoprodaji poslovnog prostora (Narodne novine br. 125/11, 64/15, 112/18)